Els xiquets de Burjassot reivindiquen els seus drets en el DUDI
2025-07-24

Els xiquets i les xiquetes de Burjassot van eixir al carrer el passat cap de setmana per reivindicar els seus drets en una jornada molt especial en la qual van celebrar el Dia Universals dels Drets de la Infància (DUDI), de la mà de l’Esplai Les Sitges. Tallers, activitats lúdiques, dinar en el carrer per gaudir encara més de la jornada i una marxa fins a la plaça de l’Ajuntament, on van llegir un manifest reivindicatiu, van centrar les activitats del dia.

Una jornada a la qual no va faltar l’alcalde de Burjassot, Rafa García, la regidora de Joventut i Cultura, Estefanía Ballesteros, la vicepresidenta de l’IMCJB y regidora de Promoció del Valencià, Maria Viu, el regidor de Policia i Seguretat Ciutadana, Manuel Pérez Menero, i les regidores de Serveis Socials i Sanitat, Mª Carmen Hortelano i Olga Camps, respectivament.

Enguany el DUDI va comptar també amb la participació del Grup Scout Impeesa 243 de Burjassot i dels Junior San José Obrero.